Obecný úrad       913 05  Adamovské Kochanovce
Z Á P I S N I C A

z riadneho zasadnutia obecného zastupiteľstva 

konaného dňa 16. 12. 2013
Prítomní:   Starosta obce:  Ing. Michal Križan
                    Poslanci: Mgr. Eva Bučková, Viera Malíková, Ing. Anna Muchová, Ing. Mária 
                                    Pavlíková 
                    Hlavný kontrolór obce:  Ing. Viktor Kollár
Ospravedlnení: Mgr. Marta Božková, Ing. Miroslav Mikula, Ján Pomšár  
Neospravedlnení:  0
Za overovateľov zápisnice určil: Vieru Malíkovú, Ing. Máriu Pavlíkovú
Písaním zápisnice poveril:  Annu Gagovú 
Program: 
                 
1. Otvorenie

2. Kontrola uznesení



3. Správa o finančnej situácii OcÚ



4. Predaj obecných pozemkov



5. Schválenie prenájmu priestorov baru


6. Úprava rozpočtu obce rozpočtovým opatrením č. 3/2013



7. VZN č. 4/2013 o miestnych daniach a miestnom poplatku za komunálne 

   odpady a drobné stavebné odpady


8. VZN č. 5/2013 o určení výšky dotácie na prevádzku a mzdy na MŠ so 


    sídlom na území obce Adamovské Kochanovce v roku 2014
9. Stanovisko kontrolóra obce k rozpočtu obce na roky 2014-2016

10. Schválenie rozpočtu obce na roky 2014-2016



11. Návrh plánu zasadnutí na rok 2014

12. Rôzne 



13. Diskusia


 
14. Záver
 1. Otvorenie
       Starosta obce otvoril riadne zasadnutie OZ. Privítal všetkých prítomných a skonštatoval, že je prítomná nadpolovičná väčšina  poslancov a zasadnutie je uznášaniaschopné. Prezenčná listina tvorí prílohu tejto zápisnice. Starosta dal hlasovať o programe riadneho zasadnutia OZ. 
Hlasovanie:   za: Mgr. Eva Bučková, Viera Malíková, Ing. Anna Muchová, Ing. Mária 
                            Pavlíková 

                      proti: 0 
                      zdržali sa: 0
2. Kontrola uznesení
         Starosta obce previedol kontrolu plnenia uznesení a skonštatoval, že: 

Uznesenie č. 58/2013 až 62/2013 – v stanovenom termíne bolo na Obecný úrad Adamovské Kochanovce doručených 6 žiadostí na kúpu pozemkov. 
Uznesenie č. 65/2013 – zámer prenájmu priestorov baru Pohoda bol riadne zverejnený. 
Uznesenie č. 66/2013 ku kontrole plnenia uznesení
OZ  b e r i e   na vedomie správu starostu obce o kontrole plnenia uznesení.
Hlasovanie:   za: Mgr. Eva Bučková, Viera Malíková, Ing. Anna Muchová, Ing. Mária 
                            Pavlíková 

                      proti: 0 

                      zdržali sa: 0

3. Správa o finančnej situácii obce
        Správu predniesol starosta obce. Informoval poslancov o stave účtu obce, správe a výbere daní a poplatkov a splácaní úveru. 
Uznesenie č. 67/2013 k správe o finančnej situácii obce
OZ  b e r i e  na vedomie správu starostu obce o finančnej situácii obce.

Hlasovanie:   za: Mgr. Eva Bučková, Viera Malíková, Ing. Anna Muchová, Ing. Mária 
                            Pavlíková 

                      proti: 0 

                      zdržali sa: 0

4. Predaj obecných pozemkov
       Starosta obce informoval o splnení podmienok zverejnenia predaja uvedeného majetku obce. Do 6. 12. 2013 bolo doručených šesť žiadosti s ponukami. Od Ladislava Husára, bytom Malé Stankovce 237, na parcelu 422/58 za 33,00 EUR/m2. Od Jána Halabrína, bytom Kosmatinská 92, Trenčianska Turná, na parcelu 422/60 za 32,10 EUR/m2. Od Mgr. Mária Močiliaka, bytom Armádna 2/776, Trenčín, na parcelu 422/71 za 35,50 EUR/m2. Od Tomáša Vanču, bytom Melčice – Lieskové 259, na parcelu 422/68 spolu s parcelou 410/3, za 24,15 EUR/m2. Od Ing. Alexandri Birasovej, bytom Adamovské Kochanovce 280 a Ing. Mariána Brehovského, bytom Baškovce 111, na parcelu 422/71 za 34,52 EUR/m2 a od Branislava Porubana, bytom Adamovské Kochanovce 80, na parcelu 422/92 za cenu 31,50 EUR/m2. Znalecký posudok na výpočet všeobecnej hodnoty na parcelu 422/68 spolu s parcelou 410/3 uvádza, že pozemok OZ nemôže predať pod cenu 23,24 EUR/ m2. Ponúkaná cena spĺňa podmienky predaja.  Znalecké posudky na výpočet všeobecnej hodnoty na parcelu 422/58, 422/60, 422/71 a 422/92 uvádza, že pozemok OZ nemôže predať pod cenu 30,98 EUR/ m2. Ponúkané ceny spĺňajú podmienky predaja.  

Uznesenie č. 68/2013 k predaju pozemkov KN-C parcela 422/68 spolu s parcelou 410/3, k. ú. Adamovské Kochanovce

OZ  s c h v a ľ u j e  predaj pozemku vo vlastníctve obce zapísaného na LV č. 1 parcela č. 422/68, KN-C, druh pozemku: orná pôda, o výmere 457 m2, v podiele 1/1, v k. ú. Adamovské Kochanovce spolu s pozemkom vo vlastníctve obce zapísaného na LV č. 1 parcela č. 410/3, KN-C, druh pozemku: ostatné plochy, o výmere 369 m2, v podiele 1/1, v k. ú. Adamovské Kochanovce a to spôsobom priameho predaja v zmysle § 9 a, ods. 1, písmeno c, zákona č. 138/1991 Zb. v znení neskorších predpisov kupujúcemu Tomášovi Vančovi, bytom Melčice – Lieskové 259, za cenu 24,15 EUR/ m2, t. j. za celkovú cenu 19 947,90 EUR. 
Hlasovanie:   za: Mgr. Eva Bučková, Viera Malíková, Ing. Anna Muchová, Ing. Mária 

                            Pavlíková                     
                      proti: 0 

                      zdržali sa: 0
Uznesenie č. 69/2013 k predaju pozemku KN-C parcela 422/58, k. ú. Adamovské Kochanovce

OZ  s c h v a ľ u j e  predaj pozemku vo vlastníctve obce zapísaného na LV č. 1 parcela č. 422/58, KN-C, druh pozemku: orná pôda, o výmere 654 m2, v podiele 1/1, v k. ú. Adamovské Kochanovce a to spôsobom priameho predaja v zmysle § 9 a, ods. 1, písmeno c, zákona č. 138/1991 Zb. v znení neskorších predpisov kupujúcemu Ladislavovi Husárovi, bytom Malé Stankovce 237, za cenu 33,00 EUR/ m2, t. j. za celkovú cenu 21 582,00 EUR. 

Hlasovanie:   za: Mgr. Eva Bučková, Viera Malíková, Ing. Anna Muchová, Ing. Mária 

                            Pavlíková 
                      proti: 0 

                      zdržali sa: 0

Uznesenie č. 70/2013 k predaju pozemku KN-C parcela 422/60, k. ú. Adamovské Kochanovce

OZ  s c h v a ľ u j e  predaj pozemku vo vlastníctve obce zapísaného na LV č. 1 parcela č. 422/60, KN-C, druh pozemku: orná pôda, o výmere 654 m2, v podiele 1/1, v k. ú. Adamovské Kochanovce a to spôsobom priameho predaja v zmysle § 9 a, ods. 1, písmeno c, zákona č. 138/1991 Zb. v znení neskorších predpisov kupujúcemu Jánovi Halabrínovi, bytom Kosmatinská 92, Trenčianska Turná, za cenu 32,10 EUR/ m2, t. j. za celkovú cenu 20 993,40 EUR. 

Hlasovanie:   za: Mgr. Eva Bučková, Viera Malíková, Ing. Anna Muchová, Ing. Mária 
                            Pavlíková 

                      proti: 0 

                      zdržali sa: 0

        Nakoľko obci boli doručené dve ponuky, ktoré obe spĺňali podmienky predaja dal starosta obce najskôr hlasovať o predaji parcely č. 422/71 Ing. Alexandre Birasovej a Ing. Mariánovi Brehovskému.
Hlasovanie:   za: Mgr. Eva Bučková, Viera Malíková, Ing. Anna Muchová, Ing. Mária 

                            Pavlíková 

                      proti: 0 

                      zdržali sa: 0

Uznesenie č. 71/2013 k predaju pozemku KN-C parcela 422/71, k. ú. Adamovské Kochanovce

OZ  s c h v a ľ u j e  predaj pozemku vo vlastníctve obce zapísaného na LV č. 1 parcela č. 422/71, KN-C, druh pozemku: orná pôda, o výmere 593 m2, v podiele 1/1, v k. ú. Adamovské Kochanovce a to spôsobom priameho predaja v zmysle § 9 a, ods. 1, písmeno c, zákona č. 138/1991 Zb. v znení neskorších predpisov kupujúcemu Ing. Alexandre Birasovej, bytom Adamovské Kochanovce 280 a Ing. Mariánovi Brehovského, bytom Baškovce 111, každému v podiele ½ za cenu 34,52 EUR/ m2, t. j. za celkovú cenu 20 470,36 EUR. 

Hlasovanie:   za: Mgr. Eva Bučková, Viera Malíková, Ing. Anna Muchová, Ing. Mária 
                            Pavlíková 

                      proti: 0 

                      zdržali sa: 0

Uznesenie č. 72/2013 k predaju pozemku KN-C parcela 422/92, k. ú. Adamovské Kochanovce

OZ  s c h v a ľ u j e  predaj pozemku vo vlastníctve obce zapísaného na LV č. 1 parcela č. 422/92, KN-C, druh pozemku: orná pôda, o výmere 179 m2, v podiele 1/1, v k. ú. Adamovské Kochanovce, odčleneného geometrickým plánom číslo 33183287-53-13 vypracovaného Ing. Vladimírom Bulkom od parcely číslo 422/69, KN-C, k. ú. Adamovské Kochanovce, druh pozemku orná pôda, o výmere 579 m2, v podiele 1/1, v k. ú. Adamovské Kochanovce a to spôsobom priameho predaja v zmysle § 9 a, ods. 1, písmeno c, zákona č. 138/1991 Zb. v znení neskorších predpisov kupujúcemu Branislavovi Porubanovi, bytom Adamovské Kochanovce 80, za cenu 31,50 EUR/ m2, t. j. za celkovú cenu 5 638,50 EUR. 

Hlasovanie:   za: Mgr. Eva Bučková, Viera Malíková, Ing. Anna Muchová, Ing. Mária  

                            Pavlíková 

                      proti: 0 

                      zdržali sa: 0

Uznesenie č. 73/2013 k predaju pozemku KN-C parcela 422/71, k. ú. Adamovské Kochanovce

OZ  p o v e r u j e  obecný úrad informovať Mgr. Mária Močiliaka o výsledku hlasovania OZ k predaju pozemku vo vlastníctve obce parcela č. 422/71, v k. ú. Adamovské Kochanovce a o možnostiach kúpy pozemkov v majetku obce Adamovské Kochanovce v budúcnosti.
Hlasovanie:   za: Mgr. Eva Bučková, Viera Malíková, Ing. Anna Muchová, Ing. Mária  

                            Pavlíková 

                      proti: 0 

                      zdržali sa: 0

5. Schválenie prenájmu priestorov baru

      OZ na základe uznesenia č. 19/2013 v súlade s § 9 a ods. 9  písm. c) zákona č. 138/1991 Zb. o majetku obcí v platnom znení, platných Zásad o nakladaní s majetkom obce a schváleného spôsobu prenájmu nehnuteľného majetku obce ako prípad hodný osobitného zreteľa pristúpilo k schváleniu prenájmu nebytových priestorov v majetku obce. 

Uznesenie č.  74/2013 k schváleniu prenájmu nebytových priestorov v majetku obce

OZ s c h v a ľ u j e  v súlade so schváleným zámerom prenájmu majetku obce podľa § 9 ods. 9  písm. c) zákona č. 138/1991 Zb. o majetku obcí v platnom znení, prenájom nebytových priestorov firme GASTRO_ROYAL, s.r.o. so sídlom Adamovské Kochanovce 269, 913 05 Adamovské Kochanovce, IČO: 36771830. Predmetom nájmu sú nebytové priestory budovy so súpisným číslom 269, parcelné č. 16, KN-C, k. ú. Adamovské Kochanovce, priestory sú určené na obchodné, reštauračné a kancelárske účely vo výmere 84,2m2 á 20,00 €/m2 – ročný nájom, skladové priestory 61,7 m2 á 10,00 €/m2 – ročný nájom, na dobu 5 rokov s inflačnou doložkou. Do nájmu nie sú zahrnuté náklady za energie a ostatné služby spojené s chodom prevádzky.

Hlasovanie:   za: Mgr. Eva Bučková, Viera Malíková, Ing. Anna Muchová, Ing. Mária 
                            Pavlíková 

                      proti: 0 

                      zdržali sa: 0

6. Úprava rozpočtu obce rozpočtovým opatrením č. 3/2013
             Rozpočtové opatrenie k úprave rozpočtu pripravila a predniesla účtovníčka obecného úradu Emília Križková, ktorá aj jednotlivé úpravy poslancom zdôvodnila. Rozpočet je vyrovnaný, tvorí prílohu zápisnice.

      Poslanci sa zaujímali o niektoré navýšené položky – údržba VO, činnosť MŠ, dohody na rozvoj obce a tiež čerpanie a splácanie úveru.

Uznesenie č. 75/2013 k úprave rozpočtu
OZ  s c h v a ľ u j e  zmenu rozpočtu obce na rok 2013 rozpočtovým opatrením č. 3/2013.

Hlasovanie:   za: Mgr. Eva Bučková, Viera Malíková, Ing. Mária Pavlíková 

                      proti: 0 

                      zdržala sa: Ing. Anna Muchová
7. VZN č. 4/2013 ktorým sa mení a dopĺňa VZN č. 3/2012 o miestnych  daniach a miestnom poplatku za komunálne odpady a drobné stavebné odpady na území obce Adamovské Kochanovce

             Obec pristúpila k úprave sadzieb miestnych daní a poplatkov, ktorá vyplýva zo zákona a  na základe návrhov poslancov OZ, ktorí v priebehu roka požadovali zníženie vysokých sadzieb za budovy na vlastnú pôdohospodársku produkciu s cieľom zachovania celkovej výšky výberu daní.
Uznesenie č. 76/2013 k VZN č. 4/2013, ktorým sa mení a dopĺňa VZN č. 3/2012 o miestnych  daniach a miestnom poplatku za komunálne odpady a drobné stavebné odpady na území obce Adamovské Kochanovce
OZ  s c h v a ľ u j e  VZN č. 4/2013, ktorým sa mení a dopĺňa VZN č. 3/2012 o miestnych  daniach a miestnom poplatku za komunálne odpady a drobné stavebné odpady na území obce Adamovské Kochanovce. 

Hlasovanie:   za: Mgr. Eva Bučková, Viera Malíková, Ing. Anna Muchová 
                      proti: 0 

                      zdržala sa: Ing. Mária Pavlíková 
8. VZN č. 5/2013 o určení výšky dotácie na prevádzku a mzdy na MŠ so sídlom na území obce Adamovské Kochanovce v roku 2014
      V zmysle § 6 ods. 12 písm. d) zákona č. 596/2003 Z. z. o štátnej správe v školstve a školskej samospráve,  § 19 zákona č. 523/2004 Z. z. o rozpočtových pravidlách verejnej správy a § 7 zákona č. 583/2004 Z. z. o rozpočtových pravidlách územnej samosprávy  je potrebné všeobecne záväzným nariadením  určiť výšku dotácie na prevádzku a mzdy na dieťa v materskej škole na príslušný kalendárny rok. 

     Poslanci žiadali od starostu presné vyčíslenie nákladov na chod MŠ. Po prerokovaní príjmov a nákladov na MŠ a vyčíslení doplatku z rozpočtu obce poslanci požiadali o vypracovanie prehľadu školných poplatkov na dieťa v porovnateľne veľkých obciach
       Určenie výšky dotácie na prevádzku a mzdy na MŠ so sídlom na území obce Adamovské Kochanovce v roku 2014 bude opätovne prerokované a schválené na zasadnutí OZ v roku 2014.
9. Stanovisko kontrolóra obce k rozpočtu obce na roky 2014-2016

      Na základe schválenej novely zákona č.583/2004 Z. z. o rozpočtových pravidlách územnej samosprávy starosta obce navrhol zostavenie a predkladanie rozpočtu obce bez programovej štruktúry. 

      Pred prednesením správy hlavného kontrolóra predložil starosta návrh na uznesenie o neuplatňovaní programovej štruktúry rozpočtu.

Uznesenie č.   77/2013  k neuplatňovaniu programovej štruktúry rozpočtu 

OZ  s c h v a ľ u j e  zostavovanie a predkladanie rozpočtu obce bez programovej štruktúry na rok 2014, no v podrobnom analytickom členení.

Hlasovanie:   za: Mgr. Eva Bučková, Viera Malíková, Ing. Anna Muchová, Ing. Mária 

                            Pavlíková 

                      proti: 0 

                      zdržali sa: 0
       Stanovisko k rozpočtu obce na roky 2014 – 2016 predniesol hlavný kontrolór obce Ing. Viktor Kollár. Správa tvorí prílohu zápisnice.
Uznesenie č.  78/2013  k stanovisku kontrolóra obce k  rozpočtu obce Adamovské Kochanovce na roky 2014-2016

OZ  b e r i e na vedomie stanovisko hlavného kontrolóra obce k  rozpočtu obce na roky 2014 - 2016.
Hlasovanie:   za: Mgr. Eva Bučková, Viera Malíková, Ing. Anna Muchová, Ing. Mária 
                            Pavlíková 

                      proti: 0 

                      zdržali sa: 0

10. Schválenie rozpočtu obce na roky 2014-2016

              Starosta obce predniesol hlavné body, z ktorých sa vychádzalo pri zostavovaní rozpočtu na rok 2014. Pri jeho zostavovaní sa vychádzalo z rozpočtu roku 2013. Do rozpočtu bola zapracovaná úprava platov pedagogických zamestnancov, zákonná úprava platov vo verejnej správe, predaj obecných pozemkov a ďalšie nákladové položky vychádzajúce z rozpracovaných projektov, ale aj náklady na projekt na rekonštrukciu obecných budov.  
      Ing. Anna Muchová pripomienkovala navýšenie platov zamestnancov obecného úradu nakoľko ešte nebol zákon zverejnený a navrhla navýšenú sumu 2 000,00 EUR presunúť do kapitálových položiek.
      Mgr. Eva Bučková pripomienkovala, že navýšenie platov zamestnancov obecného úradu je už zákonne upravené.
        Pred prijatím uznesenia k finančnému rozpočtu na rok 2014 dal starosta hlasovať za návrh Ing. Anny Muchovej.

Hlasovanie:   za: Mgr. Eva Bučková, Ing. Anna Muchová
                      proti: 0 

                      zdržali sa: Viera Malíková, Ing. Mária Pavlíková 
Pozmeňovací návrh Ing. Anny Muchovej nebol prijatý.

Hlasovanie k schváleniu rozpočtu 
Hlasovanie:   za: Viera Malíková, Ing. Mária Pavlíková 
                      proti: 0 

                      zdržali sa: Mgr. Eva Bučková, Ing. Anna Muchová
Uznesenie č.   79/2013  k schváleniu rozpočtu

OZ neschvaľuje rozpočet na rok 2014. 
Finančný rozpočet obce Adamovské Kochanovce bude prerokovaný na ďalšom zasadnutí OZ v roku 2014.

11. Návrh plánu zasadnutí na rok 2014
      Starosta obce predložil poslancom návrh plánu zasadnutí pre budúci rok. Frekvencia riadnych zasadnutí obecného zastupiteľstva bude dvojmesačná v nasledovných termínoch: 24.2., 28.4., 23.6., 25.8., 27.10., 15.12..

Uznesenie č. 80/2013 k plánu zasadnutí na rok 2014
OZ  s c h v a ľ u j e  plán zasadnutia na rok 2014 v termínoch: 24.2., 28.4., 23.6., 25.8., 27.10., 15.12..

Hlasovanie:   za: Mgr. Eva Bučková, Viera Malíková, Ing. Anna Muchová, Ing. Mária 
                            Pavlíková 
                      proti: 0 

                      zdržali sa: 0

Vypracovaný rozpočet na roky 2015-2016 sa OZ neschvaľuje, ale sa berie len na vedomie.  
Hlasovanie k rozpočtu obce na roky 2015-2016 

Hlasovanie:   za: Viera Malíková, Ing. Mária Pavlíková 
                      proti: 0 

                      zdržali sa: Mgr. Eva Bučková, Ing. Anna Muchová

Uznesenie č.   81/2013  k rozpočtu obce na roky 2015-2016

OZ  n e b e r i e  na vedomie rozpočet obce na roky 2015-2016.

12. Rôzne

- schválenie zápisu do kroniky obce
       Viera Malíková predložila poslancom OZ návrh na zápis do kroniky obce za rok 2012.

Prítomní poslanci vyjadrili Viere Malíkovej pochvalu za vypracovanie. Starosta obce pripomienkoval zápis a poďakoval Viere Malíkovej za zaujímavý zápis pre budúcich čitateľov.
Uznesenie č.  82/2013  k schváleniu zápisu do kroniky obce za rok 2012

OZ  s c h v a ľ u j e  zápis do kroniky obce za rok 2012 s pripomienkami.
Hlasovanie:   za: Mgr. Eva Bučková, Viera Malíková, Ing. Anna Muchová, Ing. Mária 

                            Pavlíková 
                      proti: 0 

                      zdržali sa: 0

- 6.11.2013 bola na obecný úrad doručená žiadosť o poskytnutie dotácie z rozpočtu obce Adamovské Kochanovce pre ZO Jednoty dôchodcov Slovenska Adamovské Kochanovce, ktorá žiada dotáciu vo výške 300,00 EUR. 

       Mgr. Eva Bučková navrhla schváliť sumu 250,00 EUR

Starosta dal hlasovať o návrhu Mgr. Evy Bučkovej

Hlasovanie:   za: Viera Malíková, Mgr. Eva Bučková 

                      proti: 0 

                      zdržali sa: Ing. Anna Muchová, Ing. Mária Pavlíková

Návrh nebol prijatý.

       Starosta navrhol sumu dotácie ponechať vo výške roku 2013 a to 200,00 EUR a dal hlasovať.

  Hlasovanie:   za: Ing. Anna Muchová, Ing. Mária Pavlíková

                        proti: 0 

                        zdržali sa: Viera Malíková, Mgr. Eva Bučková 

Návrh nebol prijatý.

Schválenie dotácie JDS Adamovské Kochanovce bude prerokované na ďalšom zasadnutí OZ v roku 2014.    

- Katarína a Rudolf Kuchtovi požiadali o uloženie odvodňovacieho žľabu do zeme pred ich rodinným domom s tým, že za uloženie do zeme poskytnú kanalizačné rúry.
Ing. Anna Muchová pripomienkovala, že môže vzniknúť problém s upchatím a vzdúvaním, preto treba vypracovať projektovú dokumentáciu.
Ing. Mária Pavlíková navrhla, že daný stav preskúma stavebná komisia a stav technicky dorieši.

- Viera Malíková oznámila, že sa vzdáva odmeny poslanca a toto oznámenie doručila na obecný úrad 12.12.2013.

- Mgr. Eva Bučková navrhuje presunúť finančné prostriedky z predaja obecných pozemkov na splatenie úveru. Žiada starostu obce priebežne informovať poslancov o postupe budovania kanalizácie v obci.

- Ing. Mária Pavlíková požiadala starostu o predloženie podkladov na prehodnotenie školného v MŠ Adamovské Kochanovce na ďalšie zasadnutie OZ.

13. Diskusia

- Švikruhová Elena sa zaujímala či sa plánuje budovanie chodníkov v obci popri ceste III. triedy a detské ihrisko
- starosta obce odpovedal, že v budúcom období po vybudovaní kanalizácie plánuje riešiť chodníky na hlavnej ceste, detské ihrisko pri areáli centra športových aktivít a aj rekonštrukcie obecných budov, konkrétne rekonštrukcie kúrení, elektroinštalácií, výmeny okien, dverí. S týmto cieľom plánuje dať vypracovať projektovú dokumentáciu na pripravované rekonštrukcie. V súčasnosti je však prioritou budovanie kanalizácie v obci a dokončenie rozpracovaných projektov. 
9. Záver

Po vyčerpaní programu starosta obce Ing. Michal Križan poďakoval prítomným za účasť a zasadnutie OZ ukončil.
Zapisovateľka:   Anna Gagová                   ..........................................

Overovatelia:     Viera Malíková                ..........................................
                           Ing. Mária Pavlíková       ..........................................  
                                                                                                                        Ing. Michal Križan
                                                                                                                              starosta obce                                                                                                                      

